Saudiyada samolyot komandiri parvoz chog‘ida vafot etdi

“Saudiya havo yo‘llari” yo‘lovchi laynerining komandiri parvoz chog‘ida vafot etgach, havo kemasi ikkinchi uchuvchi tomonidan qo‘ndirildi, deya xabar bermoqda The Daily Mail.

Bortida 220 yo‘lovchi bo‘lgan samolyot 1-mart kuni Bisha — Ar-Riyod yo‘nalishi bo‘yicha ikki soatlik ichki reysni amalga oshirayotgan edi.
Qo‘nish yo‘lagiga kirish vaqtida komandir Valid bin Muhammad al-Muhammad to‘satdan hushini yo‘qotdi. Ikkinchi uchuvchi Rami bin G‘oziy boshqaruvni qo‘lga olishga muvaffaq bo‘ldi va qo‘nishni eson-omon amalga oshirdi. U, shuningdek, radioaloqa orqali tez yordam brigadasini chaqirdi. Yetib kelgan shifokorlar havo kemasi komandiri infarktdan vafot etganini qayd qildi.